CAN DDIGRIF 


Am Gymro a gollodd ei Gymraeg mewn tri mis 
yn Llundain, a dull plant Dic Sion Dafydd, 
neu'r Cymny Seisnig—Welsh Englishmen. 





Ton— Robin yn Swil. 





HWI hoff feibion Gomer gwrandewch bob yr un, 
Agorwch eich llygaid, a gwelwch eich llun, 
Mae'n hiaith yn ymgymysg,—O dyma i chwi gam, 
Nes ydym bron colli yn llwyr iaith ein mam. 


Truenus yw'r gwaith, truenus yw'r gwaith, 
Fod achos i Gymro i wadu ei iaith. 


Mae ffyliaid o Gymry i'w gweled bob dydd, 

'Yn treisio iaith Gomer a'i gosod dan gudd, 

Pan fyddont i'w gweled mewn marchnad neu ffair, 
Nis gallant hwy siarad ond Saesneg bob gair. 


Truenus yw'r gwaith, &c. 


Fel 'roeddwn i'n myned i shop Evan Puw, 
Gan feddwl mai Cymro oedd yno yn byw, 
Gofynais fel arfer am ddwy owns o dê, 

Ond methodd a deall—Ow gibddall oedd 'e. 


Truenus yw'r gwaith, &c. 


Gan nad oeddwn inau ond bychan o Bais, 

Gofynais I wed'yn i berchen o bais, 

Am dê a thybacco, a snisin i Ann, 

A'r wraig a'm hatebodd, “Speak English, my man.” 


Truenus yw'r gwaith, &c. 

A minau'n rhyw hurtyn heb fod yn 'sgolaig, 

Nis gwyddwn i fymryn beth dd'wedodd y wraig, 
Yn union mi waeddais, “ Beth sy' ar yr hen fuwch, 
Os nad y'ch yn clywed mi waeddaf yn uwch.” 


'Truenus yw'r cwaith, &c. 
| ? 


'Roedd yno ryw hogyn yn siarad yn stout, 

Gan fwldrain yn Seisneg, —“ You better go out, 
My Misses can't suffro hen flaggard like you, 
To keep such a mwstwr in shop Mr. Puw.” 


Truenus yw'r gwaith, &c 


Oddiyno mi aethum î dafarn am chwart, 

A hogen o Farmaid atebai yn smart,— 

tM Speak English, old Welshman, yn lle ryw hen nag, 
There's nobody here yn deall Cymra'g.” 


Truenus yw'r gwaith, &c. 


'Roedd yno yn eistedd ddau Sais o Sir Gaer, 
Un ydoedd yn deiliwr, a'r llall oedd yn saer, 
Bu'r teiliwr yn Llundain am ddau fis neu dri, 
Anghofiodd Gymraeg pan aeth ar eì spri. 


Truenus yw'r gwaith, &c. 


A'r teiliwr eisteddai gan yfed ei gin, 

A broliai ei Saesneg yn debyg i hyn— 

“I been out a trampio, how far I can't tell, 
I been out in biverpool, London as well.” 


Truenus yw'r gwaith, &c. 
““ I see great rhyfeddod in London one day, 
A something like a lion was running away, 


The people was frightened, and I was 'run fath, 
The same as llygoden afraid of a cath.” 


Truenus yw'r gwaith, 


8. 


'Rown inau'r hen Gymro yn sefyll yn ffol, 
Heb gadair i eistedd, na phlocyn, na stol, 
Dyw edais yn wirion a gwanaidd fy llais,— 
“ Nad oeddwn i'n deall ríîìo stori y bais.” 


Truenus yw'r gwaith, &c. 


Ac yna gofynais, “ A wnewch chwi'n ddi-nag, 

I adrodd y stori i mi yn Gymra'g ? ” 

““ Yes, yes,” ebai'r teiliwr, gan chwyddo ei frest, 
“ If you will be guiet, I will do my best 


Truenus yw'r gwaith, &c. 
( ? 


““ I been out in trampio, is bod yn mhob lle, 
How far, I can't tell yw—fi'n gwybod dim blle, 
And London is Llundain—you know very well, 
And Bristol is Brasder—so far I can tell.” 


Truenus yw'r gwaith, &c. 
Fe haedda y teiliwr a'i Saesneg gael clod, — 
A glywsoch chwi siarad fath Saesneg erioed ? 
Ei haner yn Saesneg, a mwy yn Gymra'g a, 
Wel dyma i chwi deiliwr a'i benglog yn wag. 


Truenus yw'r gwaith, &c 

ABALL PIAU EI CHALON. 


Ton— Bryniaw'r Iwerddon. 





Mae'n lân ei phryd, mae'n harddach 
Na blodau llwyni llon ; 

Ond arall biau'i chalon, 
Am hyn mae briw i'm bron, 

Ond cerais hi yn fwyaf ferch, 
Mae'm serch yn bur ddisen ; 

A'm calon bach yn tori 
O gariad pur at Gwen. 


Ei gruddiau y'nt rosynau coch, 
A'i llygaid, O! mor llon, 

Yn ymddisgleirio ar bob un, 
Fel heulwen fry ar fron ; 

Ond arall piau'i chalon gu, 
Oddiwrthyf try ei phen: 

Mae f'einioes yn llawn dolur, 
O gariad pur at Gwen. 


'Does bellach fwynder im' wrth fyw, 
Diobaith yw fy nghwyn; 

A dirwyn mae fy oes i ben, 
Waith caru'r feinwen fwyn : 

Pan yn y bedd cewch glywed llef 
Tosturi uwch fy mhen, 

Och! calon hwn a dorodd, 
O gariad pur at Gwen, 

